Jeanne vertel die kodlingmotis ‘n eksotiese spesie in Suid-Afrika en moet dus uitgeroei word. ‘Die mot se ontstaan in Suid-Afrika het destyds by ‘n toeris se kodlingmot-besmetteappel begin. Gevalle soos hierdie verduidelik waarom daar sulke streng kwarantynregulasies vir internasionale vlugte is. Jy kan nie sommer jou vrugte met jou saamdra regoor die wêreld nie,’ sê Jeanne.’Een besmette vrug het amper gelei tot die einde van appelproduksie in Suid-Afrika.’
Jeanne spesialiseer in die gebruik van klein mikroskopiese wurmpies (nematodes) vir die beheer van kodlingmot. Nematodes kom natuurlik in die grond voor regoor die wêreld en is omgewingsvriendelik, onskadelik vir mense en effektief vir die beheer van insekte. Hierdie wurmpies is entomopatogenies, wat beteken hulle is insekte (Grieks: entomon) wat siekte of skade (pathos) veroorsaak.
Die nematodes infekteer die insek deur natuurlike opening soos die anus of mond. ‘n Dodelike baktérie word dan deur die wurmpies binne-in die liggaam van die insek afgeskei, wat die insek binne 48 uur doodmaak.